I etterkant av at filologene i Aleksandria organiserte Aristoteles' verker i det første århundre etter Kristus, ble et stort antall av hans skrifter omtalt som (ta meta ta fysika, bokstavelig «det som kommer etter fysikken»). Dette er angivelig opprinnelsen og grunnen til at skriftene er samlet under betegnelsen «metafysikk». Uttrykket er også blitt tolket dithen at verkets tematikk går utover hva som er å anse for fysikk, eller at det er meta-teoretisk i forhold til fysikk. Det er også mulig at refererte til verkets plassering i den kanoniske organisering av Aristoteles' skrifter, som er minst like gammel som Andronicus fra Rhodes eller til og med Hermippus fra Smyrna. Innenfor Aristoteles' korpus er de metafysiske skrifter referert til som (bokstavelig «skriftene angående den første filosofi»).